
Ministru kabineta rīkojums Nr. 367
Rīgā 2025. gada 26. jūnijā (prot. Nr. 25 12. §)
Par apropriācijas pārdali
· 1. Atbalstīt apropriācijas pārdali 2025. gadā no Ekonomikas ministrijas budžeta programmas 97.00.00 "Nozaru vadība un politikas plānošana" uz Izglītības un zinātnes ministrijas valsts budžeta apakšprogrammu 03.01.00 "Augstākās izglītības programmu nodrošināšana" 200 000 euro apmērā Latvijas Universitātes pētniecības izmaksu segšanai, lai veiktu padziļinātu darba tirgus ekspertīzi, izpētītu mākslīgā intelekta algoritmu izmantošanu darba tirgus statistikai, uzskaitei un prognozēšanai reālā laikā un piedāvātu mākslīgā intelekta risinājumus strukturēto datu un nestrukturētas informācijas sasaistei vienotā dinamiski pilnveidojamā cilvēkkapitāla datu ontoloģijā.
· 2. Ekonomikas ministrijai un Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

